Румен Петков отрече за платени 300 000 лв. на Мангъров\nАБВ не успяха да намерят партньори за изборите, ще се явяват самостоятелно\nКлючови думи: Ангел Кунчев, Венцислав Мутафчийски, АБВ, Румен Петков, Румен Радев, Атанас Мангъров, Георги Първанов, НОЩ, прокуратура, избори\n02 Февруари 2021, Вторник, 13:56 ч.\nПредседателят на АБВ Румен Петков отрече да са платени 300 хиляди лева за издигането на спорния доц. Атанас Мангъров за депутат. Тази информация се появи в някои медии.\nСлед съответен въпрос на репортер на „Флагман“ на пресконференция в София, Петков се засмя и заяви: „Търся мекия отговор, защото първото, което ми идва да кажа, е „простотии не коментирам“, но Вие сте интелигентен човек и не искам да Ви засегна... Да кажа, че това е много несериозно. Или да го кажа по друг начин – аз съм правоприемник на БКП. Ние взимаме, не даваме. Не знам как да го обясня. Това може да го измисли само човек, който има нужда от незабавна, пряка помощ от доктор Николай Михайлов. Това не може да го измисли нормален човек. Ако човек има някаква представа за нашите и моите лични финансови възможности и допуска такава сума... около нея ще се колебае цялата ни кампания, предполагам.“\nНа пресконференцията стана ясно, че Изпълнителното бюро на АБВ ще предложи на Националния съвет на партията да се явят самостоятелно на изборите, въпреки че ръководството се опитвало да консолидира лявото и ляво-центристкото пространство. На въпрос на "Флагман" - защо не са успели да намерят партньори, Румен Петков отговори: "Ами... трудно е да партнираш с хора, които са предали или продали протеста. Защото аз съм питал част от възможните партньори публично - защо не ги безпокои и впечатлява решението на Софийска градска прокуратура (СГП) да преустанови разследването срещу шкафчето на Борисов. Кое аргументира, кое мотивира мълчанието им? Защото месец преди това те напускат протеста. Кое ги е мотивирало да напуснат протеста, е съвсем отделен въпрос. Защо, примерно, голяма част от участниците в политическия живот не се притесниха от поведението на Ангел Джамбазки и другите лидери във ВМРО? В това число и представените в Европарламента партии. Ако считат, че е нормално женици да бъдат замеряни с пиратки и да бъдат поливани със студена вода, това е тяхната преценка, но не нашата."\nДнес стана ясно, че първият лидер на АБВ - експрезидентът Георги Първанов, е против издигането на Атанас Мангъров за депутат. Румен Петков обясни, че "категорично" няма да го оттеглят въпреки това.\nСлед питане на "Флагман" - считат ли, че е национално отговорно издигането на Мангъров, при положение че той има скандално реноме на доктор, който си играе с човешкия живот, и в условията на пандемия има много страхове, а той внася разделение в обществото, като призовава да не се спазват мерките, които налага държавата и т.н., - Петков обясни: "Аз не мисля, че когато човек аргументира публично, професионално свои оценки за определени действия и бездействия, това го прави скандален. Според мен е скандално мълчанието за решението на СГП, но аз не казвам, че това са скандални хора. Според мен е вулгарно, просташки вулгарно, да излезеш на Цветница и да обявиш, че на Великден ще търсим 200 хиляди чувала за трупове. Но очевидно като излезеш и говориш, и плашиш, и насаждаш такъв страх - първа стъпка към министерския пост. Това е скандалното - да насаждаш страх. Що никой не иска разследване на Световната здравна организация? Днеска може ли някой да излезе и да обясни професионално за смъртта на колко от тези хора, които кичим - "умряха от ковид", са умрели от ковид? Или от два инфаркта и един инсулт и с ковид? Да, ковид има, заболяване има. Да, то причинява смърт при определени други заболявания. Това никой никога не го е отричал. Не е ли скандално това, което направи Мутафчийски; преди да му дадат шанса да си разхожда униформата, понеже така му е поръчал Борисов... той няма самостоятелното мислене да реши с какво ще се облича... На една пресконференция Борисов каза: той ме пита една сутрин как да се облече - "ходи с униформата!". Това може да го направи човек със самочувствието на мизерабъл. Ако не го надценявам самочувствието на човека в случая. Но аз го цитирах - "коронавирусът е инфекция, която по нищо не се различава от останалите". Не е ли това скандалното? Кога лъже той българския гражданин? Що не се извини и не каже: от мен нищо не става, повече няма да ви облъчвам от телевизора и няма да ви плаша? В кое е бил непоследователен доц. Мангъров?"\nПредседателят на АБВ добави: "Аз не считам, че когато човек има доблестта и съзнанието последователно да си защитава позицията, това е укоримо. С какво той разделя нацията? Според мен тези жестоки типове, които ни плашеха как ще мрем, как ще ни мъкнат в найлонови чували, как няма да стигнат чувалите, колко хладилни шкафа има в тази и в онази морга... тези са приличните хора?! Аз от всички тях приемам с радост само "физиономиста" (Тодор Кантарджиев - б.а.). Защото той дава забава на публиката. Той като почне да върти очички... аз никога няма да простя на старите преподаватели във ВИТИЗ, вие давате ли си сметка какво е загубил Народният театър в негово лице?"\nНа въпрос какви хора искат да привлекат като гласоподаватели с издигането на Мангъров, Румен Петков отговори: "От мен по-рано в политиката са само Андрей Райчев и Росен Карадимов. Те могат да направят по-сериозен анализ и да ви дадат отговор. Аз не съм специалист по темата. Искаме да кажем на хората, които искат да живеят нормално: подкрепете ни, защото това са хората, които ще върнат нормалния начин на живот."\nРумен Петков намекна, че има информация, че през последните месеци на ресторант с ексфинансовия министър Владислав Горанов са били главният държавен здравен инспектор Ангел Кунчев, председателят на Националния оперативен щаб (НОЩ) Венцислав Мутафчийски, както и "физиономиста" Тодор Кантарджиев.\nНаскоро Цветан Цветанов - настоящ лидер на "Републиканци за България" и бивш втори в ГЕРБ, заяви, че листите на най-голямата партия за тези избори ще се редят от Горанов и Георги Харизанов.\nПетков отправи комплименти към президента Румен Радев по повод вчерашното му послание и заявката му да се кандидатира за втори мандат. Въпреки това, той не отговори дали ще го подкрепят, за да не яхат вълната, както побързали да направят някои.\nСпоред лидера на АБВ обаче държавният глава волно или неволно обслужил купения, административния и корпоративния вот с определянето на 4 април като дата за изборите. 15 май е подходящата за вота, смята Румен Петков. При по-късни избори щяло да има време да се говори по важните теми.\n35 са номинираните за депутати от структурите на АБВ към момента, стана ясно на пресконференцията. В събота се събира Националният съвет на партията, на който се очаква да се вземат решения във връзка с предстоящия парламентарен вот.\nСладоледът не е "виновен" за ангините през лятото 15 починали от COVID-19, 157 са новите заразени Ето кой ще гледаме в новия "ВИП Брадър", дъщерята на Гала влиза в шоуто 8 ползи, ако започнете деня със секс ЦИК обявява цената на новите машини за гласуване\nЩо така Флагмани нямате и една статия за ГЕРБ???\nНито за Гешев!!!\nА пък за Пеевски да не говорим. Откакто съществувате неговото име не сте го споменавали.\nАз идвам от БКП - ние взимаме, не даваме!!!\nЕмигрант до #1\nМного правилно колега! Само, че те ще гният и страдат най-много накрая. Румен Петков е виновен за много престъпления и погазване на права на човека. Пожелавам му всичко най-лошо от все сърце.\nИскам официално да кажете,какво се случи преди време на шадравана в центъра на Плевен...!!!\nПикаещия по фонтани\nФлагман, пуснете една статия относно западналия хотел Космос, направете едно запитване до Общината,,, колко години.. какво е това нещо, вехне пред очите на бургазлии и гости на града на място, което може да бъде златно при правилно управление и инвестиции\nХалал да ви е Мангъров Издигайте си го за депутат Само че социологическите проучвания даже не ви хващат така че незнам въобще за какво ще се явявате на избори Щом и никоя лява не ви иска та смятайте що за партия сте Щом Мангъров ви е най изтъкнатия член яко сте закъсали та даже сте пред разпад Е хайде убедете поне вашите семейства да гласуват за вас\nЗа тези които още спорят за комунисти и некомунисти, ще кажа, че времето на тези спорове свърши. Задава се нещо още по-уродливо. Крадците откровено си казват какво са направили и никой не ги пипа - дори напротив. А журналистите работят за заплата и всичко останало е вече история, както и лекарите


Ето как да спестите пари за Коледа - Flashnews\nпонеделник, 17 януари, 18:04\nЕто как да спестите пари за Коледа\nОстават по -малко от три седмици до Коледа, сега е моментът да помислим за спестяване и бюджетиране за най-скъпото време в годината.\nЕто 7 забележителни съвета от Джон Лоу от Money Doctors.ie как да се подготвите финансово за Коледа.\n1. Купувате си обяд всеки ден?\nВреме е да започнете да си приготвяте храна от вкъщи. Започнете да носите чаша за пътуване, да носите ястия на работа и да готвите у дома.\n2. Направете списък, проверете го два пъти:\nАко Дядо Коледа може да го направи, можете и вие! Всички сме запознати с предпразничните хранителни запаси, остатъците, които неизменно следват Коледа-и безкрайните сандвичи, пържени картофи и салати, които следват.\nИзбягвайте превишаването на запасите, като мислите напред и правите списък с хранителни стоки и се придържате към него между сега и Коледа, но особено през Коледната седмица. Разделянето на пазаруването ви на няколко мини пътувания в навечерието на големия ден също може да спести от паническото купуване, спестявайки ви пари.\n3. Много супермаркети предлагат специални оферти за тези с карти за лоялност.\nЗапочнете да свиквате да използвате тези оферти и ваучери. Това може да бъде особено полезно за символични подаръци за колеги или бизнес партньори – например да се възползвате от една от многото налични сега оферти за намалено вино или спиртни напитки и да спестите малко пари.\n4. Бъдете нечий таен Дядо Коледа:\nне сте единственият във вашето семейство или приятелски кръг, който се бори да намери пари в брой по това време на годината. Свържете се предварително с вашите роднини и приятели, за да предложите да стартирате Крис Крингъл с определен бюджет между всички вас; или се съгласете, че през следващата Коледа лели и чичовци ще намалят подаръците за децата си.\n5. Помислете какво наистина биха оценили приятелите и семейството ви, което няма да ви струва пари.\nИмате ли умения, които им липсват, като талант за технологии или някакви силни зелени пръсти?\nМоже би имате няколко безплатни петъчни вечери, които бихте могли да предложите да прекарате в гледане на деца, да миете кола или да разхождате кучета на приятел.\nМного по -вероятно е подобни подаръци да бъдат по -ценени, запомнящи се и достъпни.\n6. Проверете банкови такси плюс салда по кредитни карти:\nАко кредитната ви карта не е ясна или имате затруднения при изплащането й, можете да опитате да платите сумите разсрочено.\n7. Направете сделка:\nТърсете онлайн уебсайтове с отстъпки за подаръци, преди да прибягвате до търговци на редовни цени.


Проучване: COVID-19 може да се предава между 1 и 3 дни преди поява на симптоми - 24chasa.bg\n02.04.2020 13:12; 24 часа онлайн\nХората, заразени с новия коронавирус, могат да предават инфекцията между един и три дни преди появата на симптомите, предаде Ройтерс, позовавайки се на проучване на американските Центрове за контрол и профилактика на заболяванията (CDC).\nИзследването, което подчертава важността на социалното дистанциране в борбата срещу заразата, е базирано върху 243 случая на Ковид-19, докладвани в Сингапур в периода между 23 януари и 16 март.\nПроучването идентифицира седем "клъстера", в които е вероятно пресимптоматично предаване. В четири такива групи, в които датата на излагане е могла да бъде определена, пресимптоматичното предаване се е случило между един и три дни преди появата на симптоми при пациента-източник, предава БТА.\nОт случаите в Сингапур 157 са придобити на местно ниво. Десет от тях вероятно са предадени преди симптомите да започнат да се проявяват.\nВъз основа на резултатите авторите на доклада допускат, че може да не е достатъчно хората, проявяващи симптоми, да ограничат контактите си с цел да се контролира пандемията.\nИзследователите смятат също, че служителите в общественото здравеопазване, които извършват проследяване на контакти, трябва сериозно да обмислят включване на периода преди появата на симптомите, за да отчетат възможността за този вид предаване.\nНа този етап фокусът е върху тестването на хора, които вече са проявили симптоми.\nДанните от доклада на Центровете за контрол и профилактика на заболяванията подкрепят съобщенията за индивидуални случаи в Китай, които сочат, че вирусът може да се разпространи преди симптомите да започнат да се появяват.


Висяща лампа коноп и ратан Zambelis 20354\nБамбукова висяща лампа пендел Zambelis 20241\nПендел бамбук Zambelis 20154\nПендел бамбук Zambelis 19103\nЧерен пендел бамбук Zambelis 19108\nВъншно осветително тяло със сензор Aca Lighting Carvo LG8205GPIR 220V, 7W, 440lm, 3000K, IP54, 145°\nОсветително тяло за стена градински аплик Aca Lighting NYX1WPS 220V, фасунга Е27, метал/стъкло IP44, сив\nАрхитектурни LED осветителни тела за стълби и стъпала Bergmen\nLED осветление за дома и бизнеса в магазина на ул. Опълченска 21 или онлайн на www.led-zona.bg\nДобре дошли в LED Zona, магазин за LED осветление с най-новите LED осветителни тела- LED крушки, LED панели, LED ленти, прожектори, лунички...,както и множество идеи за използването им, осигуряващ интелигентен и лесен начин за пазаруване на LED осветление за дома и бизнеса на добри цени. Заповядайте в магазина ни в гр. София, на ул. Опълченска 21 или купете онлайн през сайта ни.\nНашите LED осветителни специалисти могат да Ви помогнат да изберете правилните светодиодни продукти, подходящи за всякакви случаи - от преоборудването на търговска сграда до изпълнение на проект за градинско или домашно LED осветление.\nКрушките с нажежаема жичка останаха в историята, а енергоспестяващите лампи постепенно се изместват от светодиодното осветление. Независимо че първоначално то е по-скъпо, всъщност получаваме парите си обратно в дългосрочен план. LED осветлението е по-ефективно, има дълъг живот и минималното въздействие върху околната среда. Цветопредаването и енергийната му ефективност далеч надхвърлят възможностите на обикновените крушки и енергоспестяващи лампи. Това, на което по-рядко обръщаме внимание е, че то може да бъде изключително красиво. LED светлините са гъвкави, адаптират се към съществуващата обстановка в дома и позволяват пълен контрол. Нищо чудно, че те са любимци на интериорните дизайнери. С подходящо използване на LED осветителни тела могат да се постигнат изумителни ефекти в хола, кухнята, банята, да се направи скрито осветление в окачените тавани, корнизи и мебели.\nПълноцветното LED осветление може да промени заобикалящата ни обстановка, да промени настроението ни, да накара пътища, градове и села да заблестят с подходящо LED улично и фасадно осветление. Добре осветените места са пълни с живот, повече хора се движат по улиците, в парковете, в кина, магазини и ресторанти. Атрактивното нощно осветление на архитектурните забележителности привлича множество туристи.\nLED телата, получили широка употреба включват както вече добре познатите LED крушки за дома и автомобилите ни, LED ленти и прожектори, така и COB светлини, специални светлини, луни за търговски площи, музеи, офиси, училища, лаборатории, болници и частни домове.\nПри сегашният тласък да се ограничи или преустанови енергийното разточителство с лампи с нажежаема жичка в над 40 страни - включително ЕС-27, Русия, Канада, и САЩ - енергоспестяващите алтернативи ще станат не само желателни, но и необходими. LED източниците на светлина позволят двойни енергийните спестявания, не съдържат олово или живак и предлагат гъвкавост и контрол, с които никой друг тип осветително решение не може да се сравнява.\nЗаради уникалните си способности, LED осветлението е водеща технология в осветителната индустрия, позволяваща да се развиват истински зелени и устойчиви решения.\nНие, в Led-zona, се стремим да Ви осигурим пълна информацията за LED осветителните тела, за да можете да вземете информирано решение. Надяваме се да успеем да представим не просто LED продукти, а и идеи и решения за употребата им. Ще се радваме да споделите своя опит с нас и сме на разположение за всякакви въпроси на ☎ 0896 521 831.


Етикет - ПУП- станица 1 - Столица.bg\nДнес 1 Вчера 26\nИзграждат крайречен парк с корекцията на коритата на Бoянcĸa бapa и p. Изливo\nГолям линеен парк ще има в столичния квартал "Манастирски ливади-Изток", който ще реши недостигът на зелени площи в зоната. Вече е изработена кoнцeпциятa зa зеленото пространство - крайречен парк, който ще е с голям oбщecтвeн дocтъп. Проектът се разработва от Общинското предприятие "Coфпpoeĸт-OГΠ" и е част от подготвяната ĸopeĸция нa ĸopитoтo нa p. Бoянcĸa бapa и p. Изливo, пише gradat.bg. Едновременно с това в Haпpaвлeниe "Apxитeĸтypa и гpaдoycтpoйcтвo" подготвят промени в ПУП-а, за да се реализира крайречния парк. В началото на пролетта се очаква проектите да бъдaт oбявeни зa oбщecтвeнo oбcъждaнe oт Paйoн Tpиaдицa. Целта е пространството край коритата на peĸитe дa ce превърнат в парк, като обxвaтът вĸлючвa пpилeжaщитe тepeни в ycтpoйcтвeнa зoнa Tзв, ĸaĸтo и имoтитe oтpeдeни зa oзeлeнявaнe, пapĸ и cпopт. В момента в ĸвapтaлa почти липсват зeлeни плoщи c oбщecтвeн xapaĸтep, нe e напълно изгpaдeнa и yличнaта мpeжa. Близо 70% oт живеещите в "Манастирски ливади-Изток" ca aĸтивни, млaди xopa нa възpacт дo 40 г., a 17% от oбитaтeлитe ca дeцa, сочи анализ.\nПриемането на ПУП на Борисовата ще пресече намеренията за СПА и хотел на "Мария Луиза"\nСчитам, че процесът на реституирани на зелени площи в междулоковите се нуждае от сериозен анализ. При бл.61 и 68 по ул. Андрей Ляпчев в Младост по странен начин е възстановена собственост. Подобен казус има и в Обеля. Казусите трябва да се проверяват един по един. Третият е пространството при бл. 320 в Младост 3, където имаше напрежение. Това не са единствените терени, по които работи нашата група, коментира председателят на екокомисията към СОС Лорита Радева пред bgonair.bg. Общинският съветник обясни, че все още не е постигнато съгласие със собствениците за замяна за терена при бл. 70 и 19 в Младост. Преди дни се разбра, че работната група е постигнала споразумение със собствениците на имот до бл. 401 за замяна. За този терен от няколко месеца имаше гражданско недоволство. "Това е много труден процес. При бл. 68 започна в началото на 2013 и 2014 г. и се мина през съдебни процедури. И така е по всички 29 - 30 обекта, по които работи тази група. Кметът Фандъкова поиска да се изяснят порцедурите, да се намерят допирните точки, да се постиген съгласие по параметрите, така че гражданите в конфликтни зони да получат зелени пространства. Разбирането на кмета на София е, че трябва да се работи индивидуално с инвеститори, със собственици на имоти и с усилията на общината да се постигането на съгласие, за да могат да се решават тези конфликти", каза Лорита Радева. Общинският съветник коментира и необходимостта от приемането на ПУП-ове и ОУП на София. "Подробният устройствен план на Борисовата градина е като закон за тази територия и определя правилата, какво се случва там. Ние искаме да не се променя парка и да се възстановят неговите функции. Възстановяване на къпалнята "Мария Луиза", Трите дансинга и други обекти и да се върви към визията каквато е създадена", каза Радева. Тя обясни, че когато се приеме ПУП на Борисовата градина и се каже, че на това място ще има само къпалня и нищо друго, тогава ще отпаднат надеждите и възможностите, с които е приватизирана къпалнята. Там няма да може да се строи СПА комплекс, хотел и т. н. "Тогава в преговорите и разговорите с мажоритарния собственик на този обект ще може категорично да се каже "Планът определя, че там ще има къпалня и само това". Оттам нататък отпадат всички следващи намерения, категорична бе Радева.\nСтоичков: ЦСКА ще има нов стадион, увери ме г-жа Фандъкова\nЦСКА ще има нов стадион в Борисовата градина, който ще бъде на мястото на сегашния. Това заявява легендарният футболист Христо Стоичков пред Труд. Преди седмица Камата направи изненадващо посещение в Столична община. Именно тогава той се е срещнал с кмета на София Йорданка Фандъкова. "Г-жа Фандъкова ме увери, че нов стадион на ЦСКА ще има. Много е важно да се спазват законите. На рисунките съоръжението е много хубаво и съм сигурен, че ако всичко е по правилата, ще стане реалност. Това е желанието и на Фандъкова. Познаваме се от години и тя винаги си държи на думата. Каквото е обещала на София, го е изпълнила", казва легендарният №8. За изграждането на нов стадион в Борисовата градина се заговори при общественото обсъждане на ПУП-а на Борисовата градина през юни. Според проекта там може да се направи само козметичен ремонт. Авторът на Устройствения план, обясни, че това означава покриване на трибуните, премахване на пистата и увеличаване на броя на седалките. Собственикът на ЦСКА Гриша Ганчев пък вече има проекти, три варианта за нов стадион на мястото на сегашния. Кметът на София Йорданка Фандъкова бе категорична, че целна на ПУП-а е да се запази Борисовата градина от застрояване. По отношение на нов стадион на армейците тя винаги е казвала, че само в границите на съществуващия обект. Проектът на Гриша Ганчев за нов стадион предвижда подземен паркинг с 3000 места и без нито едно изсечено дърво.\nЗапазват целостта на Северен парк, обезщетяват собственици на частни имоти\nКметът на район Надежда инж. Димитър Димов продължава усилено да работи по запазване целостта на Северен парк. Още преди година той започна разговори със собственици на терени, на които преди много години е било предвидено да има поликлиника и болница. Димов отново направи регулярна среща с частниците, на която присъстваха и представители на Инициативен комитет за запазване на Северен парк. Беше обяснено, че районното кметство, заедно със Столична община търсят категорично решение за запазване целостта на Северен парк. Вече е готово заданието на проект за Подробен устройствен план на Северен. Целта на разговорите е да бъдат удовлетворени страните, както и запазването на парка заради големия обществен интерес. Притежателите на терени в границите на парка вече са получили пазарни оценки от сертифициран оценител. Определена е пазарната стойност на частната им собственост. "Те са съобразени с параметрите на застрояване на Общия устройствен план и Наредбата за цените при сделки с недвижими имоти на Столична община. На база на тези нормативни документи са определени площите за предоставяне на равностойни общински имоти в съответната зона", съобщава кметът на Надежда инж. димов в социалната мрежа. Лично главният архитект на гр. София, арх. Здравко Здравков е поел ангажимент да бъде реализиран балансиран проект за Подборен устройствен план на Северен парк. Пред Столична община стои задачата да се запазят дървесната растителност и зелената система в града.\nПредставители на спортните обекти заявиха искания за промени в ПУП-а на Борисовата\nПредставители на спортни обекти в Борисовата градина защитиха самостоятелността на имотите си и заявиха искания за корекции в устройствения план на най-големия парк в София, които касаят достъпа и функционалността. Това стана вчера на първото обществено обсъждане на изработения от екипа на арх. Атанас Ковачев ПУП на Броисовата градина. Проектът на ПУП беше представен за 5 юни, срокът за подаване на възражения и предложение изтече на 19 юни т. г., а вчера отново бяха обсъдени подробности и детайли на отделни имоти, собствеността, образуването на УПИ-та със смесена собственост, запазването на зеленината, изграждането на тоалетни и др. Очаквано ПУП-ът бе наречен неадекватен от представители на неправителствени организации, граждани и екоактивисти. Същеврменно с това обаче планът получи и голяма подкрепа от институции и собственици на имоти. Целта на ПУП-а е да защити Борисовата градина от застрояване и да се запази зеленината, както и имотите в парка да могат да се ползват от столичани и гости на града. Този път най-активни бяха представители на ПФК ЦСКА, както и привърженици. Те аргументирано отстояваха искането си да се построи нов стадион в границите на сега съществуващия "Българска армия". Фенове заплашиха главния архитект Здравко Здравков с оставка, ако не се разреши строителство на ново съоръжение. В залата общинският съветник Трайчо Трайков призна, че е привърженик на армейците, но се разграничи от желанието им за нов стадион. Той заяви, че там не е мястото на стадиона, съоръжението е изживяло времето си и сега е моментът да се премахне. Сред представителите на родния спорт бе и на Българската федерация по тенис. Той отново напомни, че не е помислено за нормалния достъп на представители на социалните групи, както деца и хора с увреждания. Искането бе да се изградизона за паркиране на автомобилите, с които родители водят децата си на тренировки. В момента проблемът е решен само за събота и неделя. Когато има състезание в зала "София" автомибилите паркират в дясна лента на бул. Драган Цанков. Това обаче не е адекватно и проблемът трябва да се реши трайно, заяви предсатвителят на БФТ. Вариант имало паркинг да се направи върху релсите на спрения трамвай. Така ще се осигури и неограничен достъп на хора с увреждания. Изграждането на паркинг ще се ползва и от посещаващите кортовете на Националния тенис център, който е до зала София. Зала София е собственост на НСБ, с принципал ММС и там се провеждат републикански първенства освен по тенис, но и по още няколко вида спорто - фехтовка, бадминтон, бокс и др. От НСБ пък поискаха Столична община да си премахне платения паркинг и изцяло да освободи пространството около Националния стадион "Васил Левски" само за нуждите на съоръжението. В момента Спортното министерство получи право за безплатно паркиране в зоната откъм езерото Ариана. Решението бе взето на СОС в края на 2018 г. Наред с претенциите обаче не стана ясно какво ще прави НСБ със запустелия и тънещ в разруха колодрум "Сердика". Съоръжението отдавна е негодно за ползване от родното колоеднене, тъй като е доста остаряло, неподдържано и обрасло с храсти. На прилежащите площи на колодрума има заведение, чийто наем със сигурност не покрива поддръжката на съоръжението. Търпеливо в залата на общественото обсъждане бе и председателят на Българските гимнастически дружества Никола Проданов, който е бивш председател на Българската федерация по гимнастика. Той чу няколко мнения за съдбата на стадион "Юнак", бивша зимна пързалка "Дружба". Оказа се, че е много лесно да се правят предложения за чужда собственост, какво да се случи с имота. Емблематичният стадион е собственост на Българските гимнастически дружества, дарен от Столична община през 30-те години. Организацията с идеална цел има нотариален акт и засега нямат претенции към ПУП-а.\nАнкета на Столица.bg: Да се построи нов стадион на Армията в границите на сегашния\nДа се направи нов стадион на Българска армия в сега съществуващите граници в Борисовата градина. Това сочат резултатите от анкетата на Столица.bg - Одобрявате ли проекта за ПУП на Борисовата градина? От над 1020 гласували. 89% от участниците отговарят, че проектът им харесва, но трябва да има нов стадион на Армията. Според проекта на арх. Атанас Ковачев там може да се направи ремонт или реконструкция, която включва премахване на пистата и покриване на трибуните. Собственикът на ЦСКА вече има 3 варианта на проект за нов стадион, като в единия се предвижда подземен паркинг за 3000 места. Идеята за нов стадион се подкрепя и от спортния министър Красен Кралев. Като цяло предложеният ПУП се одобрява от гражданите, защото запазва Борисовата градина от строителство. Но, разбира се, че има много мнения и становица за промени на конкретни обекти и детайли в устройството на Борисовата градина. 5% от гласувалите харесват проекта, тъй като е щадящ за зеленината и растителността. Други 13% не одобряват строежа на нови паркинги, в момента имало къде да се спират автомобилите. 2% от участниците в анкетата харесват ПУП-а, но искат да се премахнат Маймунарника, Веселото село и автокъща Капитолия, която е в съдебен процес със Софийски имоти. На първа инстанция общинското дружество спечели спора. 3% от столичани искат да се възстановят емблематичната къпалня Мария Луиза и Летния театър и да се ползват. Засега обаче това е невъзможно, тъй като и двата имота са апортирани в частно дружество. Над 1000 мнения и становища изпратиха гражданите в трите районни администрации на Столична община - Изгрев, Лозенец и Средец, в чиято територия попада най-голямият парк на София. На 26 юни т. г., сряда е публичното обсъждане на ПУП на Борисовата градина, след като проектът бе представен от арх. Ковачев на 5 юни т. г.\nНад 1040 мнения в Изгрев, Лозенец и Средец за ПУП-а на Борисовата\nНад 1000 мнения и становища за ПУП-а на Борисовата градина са изпратили столичани до трите районни администрации - Изгрев, Лозенец и Средец, в чиято територия попада паркът, научи Столица.bg. Срокът за подаване на възражения и мнения беше 19 юни т. г. Столичани обаче са изпращали и след тази дата. Проектът за ПУП на Борисовата градина с автор арх. Атанас Ковачев, бе представен на 5 юни т. г. Общественото обсъждане е насрочено за 26 юни т. г. в сряда. Тогава отново ще се коментират и дискутират подробности, ограничения и строителство на емблематичния за София парк. Най-много мнения - 388 са подадени в район Изгрев в срок и след 19 юни още 16, съобщиха от местната администрация. 360 са пък в район Лозенец. Там различните становища са не повече от 10. Има около 50 еднакви и те са все да се построи, разшири и обнови стадион на Българска армия. Останалите около 300 мнения са копи-пейст на становище на представител на фондация за спасяване на Борисовата градина. Подателите дори не са си направили труда да си сменят името. Над 300 писма са обработили в централния столичен район Средец. Много от становищата са изпращани и с копие до НАГ на Столична община. И там в момента се обработват, но все още няма точна бройка.\nНад 200 становища за 24 часа получени в "Средец" за ПУП-а на Борисовата\nНад 200 становища за последните 24 часа са получени в администрацията на район "Средец" относно проекта за ПУП на Борисовата градина. През първите дни от обявяване на процедурата в общината са получени общо 20 мнения. Сериозният брой становища създава трудност при обработката на документите и довежда до забавяне, съобщават от района в социалната мрежа. Дискусията за ПУП на Борисовата градина ще се проведе 26.06.2019 г. от 17:30 ч в сградата на УАСГ, гр. София, бул. „Христо Смирненски“ № 1, аудитория 230. Всеки, които има интерес към темата, може да присъства.\nЙорданка Фандъкова за ПУП-а: Без строителство и разширения в Борисовата градина\nБез строителство в Борисовата градина и промяна на границите на съществуващите спортни обекти. Радвам се, че със спортния министър Красен Кралев мислим по един и същи начин. Това заяви кметът на София Йорданка Фандъкова пред журналисти. Тя потвърди мнението си, че най-големият парк в София трябва да се запази от строителство. Вече казах моето мнение за ПУП-а и становището ми е в НАГ, заяви столичният кмет. Тя коментира обвинения на политически сили към Столична община относно проектът. Това не е ПУП-ът на Фандъкова, а е проектът на арх Ковачев, който е автор. Политическите сили, които са раздавали на парче Борисовата градина сега отправят критики, коментира Йорданка Фандъкова. Тя е против строителството и на климатична гимназия. Много от знаковите обекти, общинска собственост, в парка бяха апортирани в съвместни дружествана на групоровки стана именно по време на управлението на сините. Известна е съдебната сага с подаръците, които направи управителят на общинското дружество Софийски имоти Тошко Добрев на приближени фирми. По негово време с игрички на вдигане и сваляне на капитала на дружеството Столична община се раздели с къпалнята Мария Луиза и Летния театър. Софийски имоти все още държат 48% собственост в съвместното с частници дружество "Парк Мария Луиза". За съжаление обаче нямат участие в управлението на фирмата. "Връщането на Мария Луиза и Летния театър на Столична община е невъзможно, дори и със съдебни битки, категорични са юристи. А амбициите на ръководстмото на Парк мария Луиза е да строят хотел в границите на плувния комплекс. Един от най-спорните въпроси с проекта на ПУП в Борисовата градина е дали да има строителство на изцяло нов стадион в границите на съществуващия Българска армия или да се направи само реконструкция. Спортният министър застана зад проектите на собственика на ЦСКА Гриша Ганчев за изцяло нов стадион. Столичният кмет обаче е категорична, че може да се направи само реконструкция. Днес изтича срокът за подаване на възражения, становища и менния ро представения проект за ПУП на Борисова градина. Общественото обсъждане ще е на 26 юни т. г.\nСтадион "Българска армия" не може да бъде възстановен с леки козметични промени. Това заяви спортният министър Красен Кралев в Бояна, предаде topsport.bg. С изказването си подкрепя намеренията на собственика на ЦСКА да се построи нов стадион в Борисовата градина. Кралев е категоричен, че държавата стои зад изграждането на нов стадион в границите на сега съществуващия. Спортното министерство е принципал на търговското дружество "Сердика", което се води собственик на стадиона на ЦСКА. Съоръжението е отдадено под наем на клуба за 10 години. "Нееднократно сме казвали нашата позиция за стадион Българска армия. Възраженията по проекта за ПУП на Борисовата градина са днесени", казва спортният министър. Той е разговорял с кмета на София Йорданка Фандъкова и смята, че се разбират, защото говорили на един език. От спортното министерство искат възраженията им да бъдат отразени в ПУП-а преди да се приеме. Проектът за Подробен устройствен план, изработен от арх. Атанас Ковачев, беше представен миналата седмица в УАСГ. Още тогава представляващият ПФК ЦСКА адвокат Трендафилов публично обяви исканията и увери Столична община, че за строителството на нов стадион, в чашата на сегашния, имат подкрепата на държавата. "Не искаме нов стадион извън очертанията на сегашния. Посочената възможна за реконструкция, както е в ПУП-а няма да реши проблемите на спортното съоръжение. Смятам, че е нормално да се направи нов стадион в сега съществуващите граници", категоричен е Красен Кралев. На представянето в УАСГ, авторът на Плана арх. Ковачев препоръча на ПФК ЦСКА да махнат пистата и да си покрият трибуните. Това обаче прозвуча доста несериозно. До момента против ново строителство на сатдион в границите на сегашната Българска армия е и главният архитект на София Здравко Здравков. Според него в Борисовата градина няма как да има нов стадион, отговарящ на изискванията на ФИФА и УЕФА, особено за автомобилите. Според едния от трите варианта на проект за нов стадион, изработени по искане на собственика на ЦСКА Гриша Ганчев, автомобилите ще бъдат в подземен паркинг за 3000 места. Няма да се наруши пропусквателния режим, нито функциите на Борисовата градина. Бизнесменът, който минава за ценител на зелените пространства, предвиждал и допълнително озеленяване на спортното съоръжение. Възражения, становища и мнения за ПУП-а на Борисовата градина се подават в НАГ на Столична община и трите районни кметства - Изгрев, Лозенец и Средец. На 26 юни има обществено обсъждане на Плана, след което ще се правят корекции и едва тогава влиза за обсъждане в комисиите на СОС. Вероятно към декември ПУП на Борисовата градина ще влезе за гласуване в СОС.\nЧисто нов стадион да се изгради в границите на съществуващия в момента "Българска армия", искат от ПФК ЦСКА. Ще отстояваме това искане, защото имаме подкрепата на държавата в лицето на спортния министър Красен Кралев. Няма да навлезем и сантиметър в парка, няма да падне нито едно дърво и няма да има нито един автомобил", заяви пред Столица.bg адв. Станислав Трендафилов, който защитава интересите на армейския клуб. Вчера на публичното представяне на проекта за ПУП на Борисовата градина, той заяви и желанието на собственика на ПФК ЦСКА Гриша Ганчев за изграждането на чисто нов стадион. Сегашният е строен през 1967 г. Какви козирки на трибуните на поставяме на това старо, от минаалия век спортно съоръжение, категоричен бе адв. Трендафилов. Според него няма по-добър вариант, да се изгради ново и модерно спортно съоръжение с частни инвестиции, а държавата да запази собствеността си. В 10-годишния договор за наем между ЦСКА и ММС има инвестиционна програма, която трябва да бъде изпълнена. На сайта си ЦСКА представиха три варианта на проект за нов стадион. До момента няма официално внесен проект в НАГ. "Нашето желание и становище по ПУП на Борисовата градина ще бъде внесено писмено в НАГ", зарече се адв. Трендафилов. Чисто нов стадион ще струва на клуба около 90 млн. лв. за около 28 000 места. Според единия от вариантите се предвижда да има подземен паркинг за 3000 коли, който ще започва от "Драган Цанков". Така армейците обещават в Борисовата градина да не влиза нито един автомобил. "Проектите ни са изцяло за паркова среда и се предвижда изграждане на алеи", коментира адв. Трендафилов. Той е категоричен, че желанието е да се разруши съществуващия "Българска армия" и на негово място да се изгради изцяло нов стадион. Целта ни е клубът да има модерно съоръжение с идея на него да се играят мачове от Европейските клубни турнири и евентуално тези от домакинството на България на Европейско първенство, каза Станислав Трендафилов. Според проекта за ПУП сегашният стадион може само да се реконструира в рамките на съществуващите граници. Авторът арх. Атанас Ковачев перпоръча на ЦСКА да премахнат пистата, за да си увеличат местата и да покрият трибуните.\nЙорданка Фандъкова: Приемането на ПУП е гаранция да защитим Борисовата градина\nСтоличният кмет Йорданка Фандъкова ще иска няколко корекции на предложения проект за ПУП на Борисовата градина. Това призна тя пред журналисти в парка. Исканите от нея промени са свързани с предвиденото в проекта строителство на училище и на стадион "Юнак". Столичинят кмет е категоричен, че като гражданин ще настоява за опазване на емблематичния за София парк от строителство. Възложихме да се направи проект на ПУП на Борисовата градина, готов е предстоят обществени обсъждания. Приемането е най-важната гаранция, че няма да се застрои паркът и няма да има драматични промени. Избрахме проектанта с най-консервативен подход, каза Фандъкова. Първото обществено обсъждане е на 5 юни т. г. и ще се дискутира проекта на ПУП, след това има още едно обсъждане и влиза в комисии на СОС и накрая за приемане от общинските съветници. "Ще искам няколко промени, които са за запазването на Борисовата градина. Има обществени съветници, които лъжат хората. Това е недопустимо да се плаши със застрояване и изсичане", каза кметът на София. Нейното мненине е, че предвиденото изграждане на училище на климатична гимназия не е подходящо и няма необходимост от това. Тя ще настоява за запазване на спортните обекти на Спортна София и конната база. Също така смята, че подлез при Строителния техникум не е нужен и трябва да се търси наземно решение за пешеходците. В момента продължава съдебната сага за премахването на автокъщата, която е в Борисовата градина откъм "бул. Драган Цанков". Арх. Калинов от НАГ е издал заповед, но собствениците обжалват. Според проекта за ПУП там трябва да има Музей на София. Фандъкова смята, че е възможно, но в съществуващите граници и без сериозно строителство. "За съществуващите стадиони и спортни съоръжения в Борисовата градина разбира се, че ще има реконструкции и ремонти, но без резширения. Категорично искам Борисовата градина да се запази и да няма строителство", заяви Йорданка Фандъкова. Арх. Русев е предвидил и ст. Юнак да се заличи, но столичният кмет иска той да бъде възстановен. Подробният устройствен план защитава и къпалнята Мария Луиза. Плувният комплекс може да бъде възстановен, но без разширяване. А кога ще заработи, това решавали собствениците. "С приемането на ПУП-а ще защитим Борисовата градина. Всяко умишлено забавя означава, че има други интереси", коментира Йорданка Фандъкова. Заповед за премахване има и на "Веселото село". Приеменето на регулационния план обърква работата и на поддържащите лесопарковата част на Борисовата градина, като се бави премахването на сухи дървета покрай алеите.\nГорублянци харесаха ПУП-а, арх. Здравков присъства на обсъждането\nВ Горубляне жителите останаха доволни от представения вчера проект за ПУП в квартала. Той е изготвян съвместно с Инициативен комитет "Горубляне" и бе приет доста одобрително, споделиха пред Столица.bg граждани, присъствали на обсъждането. В залата на читалище "Васил Левски" за първи път бе и главният архитект на София Здравко Здравков. Той отговори на всички въпроси и обясни детайлно какво предвижда ПУП-ът. На дискусията присъстваха вр. и. д. кметът на Младост арх. Румен Русев, арх. Терзиев и експерти от НАГ. Като цяло местните жители бяха доволни най-вече от присъствието на арх. Здравков, който отдели много време за детайли около Подробния устройствен план. Хората харесаха плана и очакванията са да се приеме без да се губи време, защото няма процедури по отчуждаване. Щом бъде одобрен Столична община автоматично придобива уличната мрежа и веднага може да започне изграждането. Така още през следващата година регулацията може да започне да се реализира, споделиха пред Столица.bg от Инициативния комитет. Оказва се, че терените в Горубляне вече веднъж са регулирани и втори път не може без съгласието на гражданите. Затова ПУП-ът е по чл. 16 от ЗУТ. Неочаквано всички собственици са се съгласили да дарят от имотите си и затова Планът безпроблемно може да влезе в сила. В проекта няма изненади и всичко беше така както сме го обсъждали на срещи в НАГ, коментираха горублянци. ПУП-ът предвижда между парк "Изток" и бул. Копенхаген" да има булевард, който ще стига до Околовръстното и ще разтовари движението по Цариградско шосе. Писмени сттновища, предложения и мнения могат да се подават до 7 юни 2019 г. На 12 юни 2019 г. от 18:30 ч. пак в читалище "Васил Левски" ще бъде заключителната дискусия по проекта, ПУП-а.


Глория разбуни държавата: Да, бях любовница на Георги Илиев\nСнимка ФБ Глория След като от 2 десетилетия се прави на ударена по темата, за първи път в биографичната си книга фолк дивата Глория разказва за страстната си любов с Георги Илиев. Публична тайна е, че тя има 2-годишна връзка с боса на ВИС-2, започнала през 2001-а и приключила през …\nСнимка wikipedia ОБРЪЩЕНИЕ НА Н.В. ЦАР СИМЕОН II ПО СЛУЧАЙ 22 СЕПТЕМВРИ-ДЕН НА НЕЗАВИСИМОСТТА НА БЪЛГАРИЯ: В навечерието на 22 септември, тази толкова значима дата – обявяването на Независимостта на България, с което страната става суверенен, самостоятелен и равноправен субект в международните отношения, нека осъзнаем, че това е било възможно …\nСнимка ФБ Трифонов представи най-новата песен, написана специално за за актуалните събития в момента в България. Ето какво написа той: Музиката е изумително изкуство, няма значение колко можеш да пееш, важното е да искаш. А когато желанието за песен се събере с желанието за свобода и справедливост, се получава песента, …\nСнимка инстаграм Като голямо щастливо семейство Димитър Рачков и плеймейтката Анита отпразнуваха рождения ден на комика. Макар дълго време да крие отношенията си с блондинката, Рачков най-накрая направи признание. Повод за това стана 48-ият рожден ден на бургазлията. Рачков, който отскоро бълва снимки и видеа в инстаграм, показа как духва …\nСнимка инстаграм Фолк певицата Луна се похвали в социалната мрежа, че е премахнала две от ребрата си. Махнах двете си плаващи ребра и талията ми е 60см.,така постигнах и тяло на богиня,единствена в България.Напълно идентична с визията ми във видеоклипа #LunaPresident ,любим на всички!Мерките са ми 90/60/90!Безупречни!И това показвам за …\nКадри Фейсбук, Бойко Борисов Някъде ноември края ще пуснем и отсечката от Търговище за Варна, и сега 30 км в двете посоки към Търново. Това обяви днес премиерът Бойко Борисов, който, придружаван от зам.-министъра на регионалното развитие Николай Нанков, пристигна с джипа си насред строителната площадка на четвъртия участък на …\nСнимка pixabay Магнитната буря, която предстои да удари Земята в края на този месец, ще продължи няколко дни, съобщава порталът planetanovosti.com, цитирайки Лабораторията по рентгенова астрономия на Слънцето fian. Бурята, за която предупреждават експертите, ще бъде най-мощната за 2020 година. Освен това тя ще продължи и най-дълго – приблизително 4 …\nСнимка ФБ Снощи в ефира на БТВ бе излъчен първият епизод от шоуто „Папараци ново 20“. Продуцентите смениха водещата през този сезон, като в стола на Венета Райкова седна Мария Игнатова. Голяма доза притеснение излъчваше водещата, но гостуването на шефът й Андрей Арнаудов поразчупи обстановката. Мария Игнатова започна ударно новото …\nСега: Испания не казва разпитван ли е Борисов за къщата в Барселона\nСнимка ФБ В Испания разследването ”Барселонагейт” продължава. Полицията отказва подробности, като се позовава на следствената тайна. Тъй като производството е висящо, испанските власти не отговориха и дали са разпитали на място Борисов, или дали са пратили въпроси, които да му бъдат зададени тук. Това става ясно от отговорите на испанската …\nОфнюз: Вируси, пренасяни от комарите, могат да причинят инсулт\nСнимка pixabay Комбинация от два вируса, пренасяни от комари, може да бъде смъртоносна, причинявайки инсулт. Това установи ново изследване, публикувано в The Lancet Neurology. Учени от Университета в Ливърпул изследват връзката между неврологично заболяване и инфекция с вирусите на зика и чикунгуня. Тези вируси, които циркулират най-вече в тропиците, причиняват …\nКадър БТВ Очаквам едно увеличение, каквито и мерки да се правят. Но да се надяваме, че ще е слабо. Извънредната епидемична обстановка трябва да продължи. Това каза проф. д-р Тодор Кантарджиев , директор на Национален център за заразни и паразитни болести, пред БТВ. Той отговори на въпроса дали може да …\nСептември си отива хладен, задават се първите есенни дъждове\nСнимка pixabay Тази седмица температурите вървят към повишение, като през уикенда ще достигнат 26-28, на места до 30 градуса. Към четвъртък облачността ще се увеличи и на места не са изключени валежи, най-вече в западна България. По морето продължава лятото, сухо и със сравнително високи температури. Температурата на морската вода …\nснимка: Вихрогон Добавки от 50 лв. към пенсиите ще има до края на годината. Това стана ясно от думите на лидера на НФСБ Валери Симеонов. „Нашето предизборно обещание вече е факт – при 250 лв. минимална пенсия, с добавката от 50 лв, която беше продължена до октомври, тя ще бъде продължена …\nснимки: Фейсбук/Отровното трио , Тутър/@IvanGeshevPG „Заради оглушителното мълчание на Министерски съвет по въпроса защо Иван Гешев живее в резиденция Бояна (дом №5) и неговото изказване, че „от този храст няма да излезе заек“, решихме да покажем съдържанието на „храста“, това написа Отровното трио в свой пост във Фейсбук. Бабикян, Минеков …\nПредишни 1 … 14 15 16 17 18 19 20 21 22 23 24 25 26 27 28 29 30 31 32 33 34 … 1 783 Следващи


Какво може да очаква ЕС от новия британски премиер Тереза Мей - Свят - Дневник\n15:02, 12 юли 16 , 6702\nПо-вероятно е 59-годишната Мей, която досега беше вътрешен министър в Обединеното кралство, да използва летните месеци, за да изготви позицията на Великобритания в предстоящите преговори.\nМей, която макар и не особено активно, подкрепяше кампанията за оставане в ЕС, вече заяви, че няма да има повторен референдум и ще уважи решението на избирателите. "Брекзит означава Брекзит и ние ще превърнем това в успех", заяви бъдещият премиер, когато официално стартира кампанията си за избор на лидер на Консервативната партия.\nМалко вероятно е Мей да се вслуша в призивите на европейските лидери и бързо да задейства чл. 50 от Договора за ЕС, за да може процедурата по излизане от ЕС да започне официално. Преди това да се случи Обединеното кралство остава пълноправен член на общността и трябва да прилага нейните закони.\nПрез следващите месеци Тереза Мей вероятно ще използва времето, за да сондира какво са готови да дадат на Великобритания страните членки и да създаде съюзи с някои от тях.\nПрез септември останалите 27 държави в ЕС трябва да срещнат в Братислава без Обединеното кралство, за да обсъдят бъдещето на ЕС без Великобритания. Това означава, че Тереза Мей ще присъства на първата си среща на върха на общността към края на октомври.\nТя ще трябва да лавира между по-прагматични членове като Германия, Швеция, Ирландия и Холандия, които искат да запазят добрите двустранни отношения с Обединеното кралство, и с други като Белгия и Франция, които може би ще искат Великобритания да служи като предупреждение за други държави, където има силни евроскептични настроения\nСпоред Euobserver страните от Централна и Източна Европа вероятно ще са по-благосклонни към Мей, тъй като те, подобно на Великобритания, не споделят възгледите за "все по-тясно сътрудничество". Като проблем обаче се очертават правата на стотици хиляди техни граждани, които живеят във Великобритания.\nФактът, че догодина предстоят парламентарни избори в Германия и президентски – във Франция, допълнително може да усложни преговорите, тъй като е голяма вероятността сегашните лидери на двете държави да бъдат сменени след 12 месеца. Това сигурно ще ги направи и по-малко гъвкави и отстъпчиви.\nПоради всичко това Мей иска да отложи разговорите за задействане на чл.50 за следващата година.\nСпоред британските медии бъдещият премиер може би ще назначи Лиъм Фокс или Дейвид Дейвис – изтъкнати фигури в Консервативната партия, подкрепяли лагера за "Брекзит" - за главен преговарящ с ЕС.\nМей, която 6 години бе вътрешен министър на Великобритания, е добре познато лице в Брюксел. Известна е с някои крайни идеи – като тази страната да излезе от Европейската конвенция за правата на човека, въпреки че наскоро се отказа от нея. Колегите й консерватори я описват като "ужасно трудна жена". Така че европейските лидери ще трябва да се готвя за тежки преговори.\nОще за Тереза Мей може да прочетете тук.\nПреговорите за Брекзит да приключат до октомври 2018 г., иска Еврокомисията\n10:28, 22 юни 21 / Свят 26\nАзКлавдия 15:07, 12 юли 16 / Неутрално\nВъпросът би трябвало да бъде "Какво може новият британски премиер да очаква от ЕС". Айде стига сме очаквали не...\ndragozow 15:07, 12 юли 16 / Неутрално\nБила за ЕС, ама сега не била. Тия англичани съвсем са изперкали. Публикувано през m.dnevnik.bg\nРейтинг: 426 15:06, 12 юли 16 Неутрално\nТереза Мей ще раздаде блажна пица на европейците според мен.\nРейтинг: 897 15:07, 12 юли 16 Неутрално\nВъпросът би трябвало да бъде "Какво може новият британски премиер да очаква от ЕС".\nАйде стига сме очаквали нещо от британците. Хората казаха "охи", сега да си платят гяволъка.\nРейтинг: 740 15:07, 12 юли 16 Неутрално\nБила за ЕС, ама сега не била. Тия англичани съвсем са изперкали.\n15:08, 12 юли 16\nРейтинг: 531 15:08, 12 юли 16 Весело\nможе да очаква протакане, увъртане и шикалкавене. искрено ще се изненадам, ако вземе, че натисне копчето и задейства член 50.\nРейтинг: 478 15:09, 12 юли 16 Неутрално\nПреговори като преговори. Нещата ще се точат поне 3-4 години, а може и повече.\nРейтинг: 1600 15:11, 12 юли 16 Неутрално\n"Колегите й консерватори я описват като "ужасно трудна жена". Така че европейските лидери ще рябва да се готвя за тежки преговори."\nЧе преговорите най-вероятно ще са тежки, сигурно е така.\nНо колкото и да е труден човек, позицията и не е лесно защитима, да не говорим, че целта, която си поставя, да превърне Брекзит в успех, няма начин да съвпада с намеренията на страните от ЕС, с изключение на някои, като Унгария или словашкия президент.\nДнес имаше един не лош анализ, относно на къде ще върви ЕС и подобни мисли минават през главата на всеки средно интелигентен човек, та ще видим какво ще стане.\nРейтинг: 217 15:14, 12 юли 16 Любопитно\nУбеден съм, че Тереза Змей ще донесе много щастие на европейските народи!\nРейтинг: 680 15:19, 12 юли 16 Весело\nлелеее, тая кака, бивш вътрешен министър, ако се срещне с наш Боцо на двустранка, ще го намачка изначално...\nРейтинг: 439 15:20, 12 юли 16 Неутрално\nИма толкова преплетени интереси, че вариантът Разсичане на Гордиевия Възел е много малко вероятен. Аз мисля, че до следващите избори във ВБ няма да има Брексит. И на тях ще стане ясно какво печели и какво губи ВБ при напускане на ЕС. Хората ще са доста по наясно след 3-4 г. преговори. До сега говореха главно от лагера Напускане. През тези 3-4 г. и лагерът Оставане ще се активизира.\nЛошото е, че по време на преговорите и двете страни, но по-скоро ВБ ще губят чуждестранни вложения.\n15:21, 12 юли 16\nРейтинг: 3216 15:22, 12 юли 16 Неутрално\nКакво може да очаква ЕС от новия британски премиер Тереза Мей"\nдесен прав . както и вече го заяви . за да искаш нещо от Велокобритания , трябва да дадеш\nРейтинг: 3681 15:23, 12 юли 16 Весело\n[quote#8:"Господин Дьорд и неговият слуга Ганьо"]Убеден съм, че Тереза Змей ще донесе много щастие на европейските народи! [/quote]\nГосподин Дьорд, тази глупост Вие ли я написахте или Вашия слуга Ганьо?\nРейтинг: 479 15:27, 12 юли 16 Неутрално\nНадявам се да са доволни и двете страни, като ЕС трябва да си държи на основните права на гражданите си, а ОК да си промени законите, така че хората свободно да могат да работят там, без да точат системата. А и ОК да не се разпадне дотогава или пък ЕС.\nРейтинг: 740 15:34, 12 юли 16 Неутрално\nЗа сега стана ясно само, че не можем да очакваме внуци от нея!\nВсичко друго са хипотези!\nРейтинг: 1450 15:35, 12 юли 16 Весело\nХахаха, това ли е поредната бездарна русоробска опорка? Слабо\nРейтинг: 3681 15:38, 12 юли 16 Неутрално\n"В лицето на Тереза Мей, новият премиер на Великобритания, която трябва да заеме поста утре,"\nвиждам лицето на новата Тачър на Великобритания.\nКолегите й консерватори я описват като "ужасно трудна жена".\nТачър също беше "ужасно трудна жена". На този пост трябва да си такъв , за да защитаваш и прокарваш успешни политики.\nРейтинг: 725 15:38, 12 юли 16 Неутрално\nЩе види голям зор с държавите от Източна Европа г-жа Мей. Отмъщението на малките.\nРейтинг: 233 15:54, 12 юли 16 Весело\n"Така че европейските лидери ще рябва да се готвя за тежки преговори."\nКакви тежки преговори, они искат вънка - па да изгребват. Какво ще преговарят? Достъп до единния пазар? Е или искаш 4-те основни свободи или не ги искаш, не може да искаш 1-2, а другите не.\nРейтинг: 837 15:54, 12 юли 16 Весело\nЕ ако си прав, че Тереза Мей е от калибъра на Маргарет Татчър, британците извадиха голям късмет като излизат от ЕС!!!\nРейтинг: 531 15:58, 12 юли 16 Неутрално\nТова масовката няма как да го схване... поне не още\nПървият сигурен индикатор в подкрепа на тази теория ще е почти нулевия отлив на капитали и седалища на големи международни корпорации от Лондон, въпреки че логиката ще диктува точно такъв отлив при "привидно" влошаващият се бизнес потенциал на Острова и при всичките опити на франсетата да придърпат офисите на големите в Париж... или при дойчовете във Франкфурт.\nНемърдането на корпорациите от Лондон ще е сигурен предвестник, че над Европа се сгъстяват облаци (или по-точно, че някой ги сгъстява).\nРейтинг: 656 16:53, 12 юли 16 Весело\n"Какво може да очаква ЕС от новия британски премиер Тереза Мей"\nАбсолютно нищо. Както и госпожата не може да очаква нищо от ЕС. Ако премиер беше изнизалият се като мокра връв Борис Джонсън нещата щяха да са по - различни\nРейтинг: 426 17:40, 12 юли 16 Неутрално\n"страните от Централна и Източна Европа вероятно ще са по-благосклонни към Мей, тъй като те, подобно на Великобритания, не споделят възгледите за "все по-тясно сътрудничество""\nНе съм напълно сигурна, че този цитат е коректен. Единственото, на което са се опъвали Ц и И Европа бяха опитите за разпределяне на пришълците по квоти. За друго не се сещам? Даже много призоваваха за общи структури за вардене на границата на ЕС.\nРейтинг: 426 17:43, 12 юли 16 Неутрално\n[quote#21:"Щ"]Немърдането на корпорациите от Лондон ще е сигурен предвестник[/quote]\nДо коментар [#21] от "Щ":\nКакви корпорации в Лондон? В Лондон са концентрирани много банки, не корпорации. А това с 'немърдането' ще видим, защото вече много компании направиха заявки за местене и са в режим на изчакване. Много големи сделки не се сбъднаха и пазара на имоти реагира остро на опасността от излизане от ЕС. Така че не знам откъде е този позитивизъм.\nРейтинг: 5226 17:43, 12 юли 16 Неутрално\nЗасега е ясно, че няма нищо ясно освен "Няма да има нов референдум за ЕС, иницииран от правителството"\nВсичко друго е неясно\nРейтинг: 426 17:45, 12 юли 16 Неутрално\n[quote#18:"EU defender"]Ще види голям зор с държавите от Източна Европа г-жа Мей. Отмъщението на малките.\nМалки, малки, колко да са малки? В ЕС всеки е толкова голям колкото ветото си при преговори. Нашето вето и тяхното са равни. циркът ще е голям\nРейтинг: 426 17:48, 12 юли 16 Неутрално\n[quote#9:"zidane"]лелеее, тая кака, бивш вътрешен министър, ако се срещне с наш Боцо на двустранка, ще го намачка изначално...\nПо каква линия ще го намачка? Какъв коз държи Мей та да уплаши наш Боце?\nРейтинг: 426 17:49, 12 юли 16 Неутрално\n[quote#7:"tsvetko_51"]Днес имаше един не лош анализ, относно на къде ще върви ЕС[/quote]\nРейтинг: 2486 18:14, 12 юли 16 Неутрално\nТрябва да се очаква традиционния британски реализъм граничещ с цинизъма !\nРейтинг: 536 18:16, 12 юли 16 Неутрално\n" какво са готови да дадат на Великобритания страните членки и да създаде съюзи с някои от тях."- край на цитата.\nТова го запомнете! Новият ЕС ще се създаде около Великобритания.\nРейтинг: 1450 18:44, 12 юли 16 Весело\nБахахаха, ще се създадат около Англия чушки. Увехнали\nЩо никой неще да натисне копчето? А? Камерун смъкна уважението към Англия както никой английски враг не е успял да направи през цялата им история. Англия в очите на ЕС е клета нацупена парцалесса дето викала 'искам развод!!!', а ся се умилква - ама милоооо, то дай да не се караме всъщност...\nРейтинг: 217 21:05, 12 юли 16 Неутрално\nЩете ли ЕС да се раздели на Северен и Южен? [quote#0:"дневник"]През следващите месеци Тереза Мей вероятно ще използва времето, за да сондира какво са готови да дадат на Великобритания страните членки и да създаде съюзи с някои от тях.[/quote]\nРейтинг: 688 21:08, 12 юли 16 Неутрално\n[quote#2:"dogwoman"]Хората казаха "охи", сега да си платят гяволъка.[/quote]\nТи Британия не я мисли(виж Норвегия се оправя и без ЕС)\nПо скоро се замисли кой ще плаща ГЯВОЛЪКА на ЕС, който инатесто се дърпаше да не прави промени които щяха да спрат брексита. И Британия щеше да си е в ЕС.\nСега вече, ако ЕС продължи да се инати да се промени и още една дойна крава напусне ЕС , бозайниците ще ходите да бозате от на Путин......\nДаваш ли си сметка, че бремето на дойните крави останали в ЕС, да хранят бозайниците, с напускането на Британия се увеличава????\nРейтинг: 3083 21:27, 12 юли 16 Весело\n..."ужасно трудна жена"...\nЕ ясно е , че не е "майка Тереза" !\nРейтинг: 233 21:33, 12 юли 16 Весело\n[quote#33:"Mickey"]До коментар [#2] от "dogwoman":\nХората казаха "охи", сега да си платят гяволъка.- цитат на коментар #2 от “dogwoman”\nДали Ви е известно, че Норвегия е нетен донор? т.е. Норвегия си плаща за да има достъп до единния пазар и не ги чувам да се оплакват от това?\nРейтинг: 897 21:51, 12 юли 16 Неутрално\nДо коментар [#36] от "Пешо":\nНе е много учудващо за Норвегия - даже е логично.\nДаже не знам дали ползите от общия пазар могат да се изчислят достатъчно точно, за да е ясно кой е нетен донор и кой - не.\nРейтинг: 233 06:10, 13 юли 16 Весело\n[quote#37:"dogwoman"]Не е много учудващо за Норвегия - даже е логично.\nДаже не знам дали ползите от общия пазар могат да се изчислят достатъчно точно, за да е ясно кой е нетен донор и кой - не. [/quote]\nИменно заради това е нетен донор, поне на документи, защото не е ясно дали и колко печели (т.е. възвръща от тая вноска), но вноските си вървят и те си ги плащат без да мрънкат.\nРейтинг: 262 11:50, 13 юли 16 Неутрално\nКакво може да очаква бардака ЕС еми да се съобрази с поставените условия НАЛОЖЕНИ от Тереза Мей какво друго да очаква...


Детската мечта на Путин: Възстановяването на СССР - Теми в развитие | Vesti.bg\nМоже да се каже, че принципите никога не са били от значение, тъй като целта на Путин винаги е била да увеличи възможно най-много руската мощ и да устоява на западните опити Русия да бъде овладяна\n28 март 2014, 15:04, oбновена в 17:46\nС ветът бе изумен, когато Русия нахлу в Крим и анексира автономната украинска област към своята територия, но дали това е толкова изненадващо?\nЖурналистът Оливър Булау споделя пред Би Би Си, че президентът Владимир Путин никога не е крил желанието си да възстанови мощта на Русия.\nНа 16 август 1999 г. членовете на руския парламент се събират, за да одобрят кандидатурата за нов премиер. Те изслушват речта му, задават няколко въпроса и послушно го утвърждават на поста.\nТова е петият премиер на президента Борис Елцин за 16 месеца и един объркан партиен лидер дори сбърква името на кандидата. Щом дори водещи депутати от Думата бъркат името му, не можем да виним останалия свят, че не е обърнал голямо внимание на речта му.\nНикой не очакваше той да управлява Русия за повече от няколко месеца.\nТози кандидат беше бившият агент от КГБ Владимир Путин и оттогава той е премиер, президент и отново премиер и президент на най-голямата държава в света. Малко осъзнаваха тогава, защото малцина слушаха, че в тази реч той споменава всичко, което смята да направи и е направил оттогава, за да преобрази една страна, която тогава беше опасно близо до тоталния срив.\nСамо 364 дни по-рано Русия имаше проблеми с дълговете си. Заплатите в публичния сектор и пенсиите се изплащха с месеци закъснение, ако изобщо се изплащаха. Базовата инфраструктура се рушеше. Най-ценните активи на държаваа бяха в ръцете на шепа "олигарси" с подходящите връзки, които управляваха страната като частно владение.\nНякога могъщата руска армия губеше войната в Чечения, място с по-малко жители, отколкото руски войници. Три държави-съюзнички на Русия в Организацията на Варшавския договор се присъединяват към НАТО, довеждайки Западния алианс до руските граници. Междувременно страната е управлявана от Елцин - сприхав пияница с крехко здраве.\nСитуацията беше отчайваща, но Путин имаше план.\n"В тази реч аз не мога да обърна внимание на всички задачи, с които правителството трябва да се справи. Но знам едно нещо със сигурност: нито една от тези задачи не може да бъде изпълнена, без да бъдат наложени ред и дисциплина в тази държава", казва той пред събралите се депутати.\nРоден в Ленинград през 1952 г., Путин се появява на бял свят в златните години на Съветския съюз, периодът след триумфа на СССР във Втората световна война. Спутник, атомната бомба, кучето Лайка, Юрий Гагарин, всичко това свидетелства за съветската изобретателност.\nКогато Путин говори в руската Дума, родината му е много по-различна и далеч не толкова уважавана. Той говори на езика на човек, който жадува за изгубените позиции, който страда за времето, когато Москва е била фактор, с който всички са се съобразявали. Той не го казва направо, но е недоволен от неуспеха на Русия да спре нахлуването на НАТО на територията на приятелска Сърбия и оттелянето на Косово, няколко месеца по-рано.\n"Русия е била велика сила в продължение на векове, и остава такава.\nВинаги е имало и ще има легитимни зони на интереси ...\nНие не би трябвало да отстъпваме в това отношение, нито пък трябва да позволяваме мнението ни да бъде игнорирано", казва той.\nВътрешната му политика беше да възстанови стабилността на страната, да сложи край на това, което той нарича "революции", което беше довело Русия до това състояние. Външната му политика беше фокусирана върху това да възвърне загубените позиции на страната в международната политика. Тези две цели са в основата на всичко, което той е направил оттогава. Ако само хората го бяха слушали, докато говори тогава, нито едно от действията му нямаше да бъде изненада за тях.\nНай-накрая дълго страдалите руски патриоти виждат, че има човек, който не само е способен да плаща пенсиите им, но и е готов да си изцапа ръцете, за да защити родината им. До началото на новото хилядолетие, когато Елцин се оттегля и назначава Путин за действащ президент, непознатият премиер се радва на одобрението на 70% от хората - рейтинг, който почти не е падал оттогава.\nТой започва от Чечения - символ на руския провал дотогава. Правозащитни организации и някои западни правителства обвиниха Путин, че е погазил руските и международните закони в преследването на чеченските си опоненти. Това обаче не влияе на популярността му. В Чечения загиват стотици руски войници и хиляди чеченци. Стотици хиляди чеченци пък търсят убжище извън страната, но териториалната цялост на Русия бе обезпечена, а Путин беше започнал изпълнението на задачата си да възстанови руския престиж.\nСлед 11 септември 2001 г. Путин превърна чеченската си кампания в част от световната борба срещу тероризма, като по този начин заглуши международните критики относно действията на руската армия. Бързо се сближи с американския президент Джордж Буш, до войната в Ирак, която ги раздели. Тогава Путин беше категоричен, че международното право трябва да се спазва и не може да има инвазия без одобрението на Съвета за сигурност на ООН, а такова така и нямаше.\nУ дома смазва най-силните олигарси, първо тези, които контролираха медиите, а след това през 2003 г. полицията арестува най-богатия човек в страната - Михаил Ходорковски. Петролната му компания бе разделена на части и изкупена от държавната петролна компания. Той беше вкаран в затвора след съдебен процес с предварително ясен изход.\nИмаше само едно нещо, което липсваше, за да възвърне напълно светa от детството си - идеология.\nПутин върна някои съветски символи. Върна съвеския химн, някои от емблемите и започна високо да цени триумфа на СССР във Втората световна война. Той обаче прегърна и някои досъветски теми като Руската православна църква.\nПутин често възприема принципи, от които се отказва, когато се оказват неудобни. В Ирак през 2003 г. той бе категоричен, че трябва да се чака одобрение от Съвета за сигурност на ООН. През 2008 г. нахлу в Грузия, без да си прави труда дори да се консултира със Съвета за сигурност. Намесата в Сирия и тазгодишната в Украйна за него са оправдани и легитимни.\nМоже да се каже, че принципите никога не са били от значение, тъй като целта на Путин винаги е била да увеличи възможно най-много руската мощ и да устоява на западните опити Русия да бъде овлдяна.\n"Имаме всички основания да предположим, че непопулярната политика на сдържаност, провеждана през XVIII, XIX и XX в., продължава и днес. Те постоянно се опитват да ни натикат в ъгъла, само защото имаме независима от тях позиция", каза Путин в речта си от миналата седмица, с която обяви анексирането на Крим. Реч, в която повтори всичките си опорни точки от речта през 1999 г.\nПутин постига успех в изграждането на страната от детството му, държава която действа независимо от останалия свят, където инакомислието се контролира, а силата на Кремъл е неоспорима. Това обаче е нож с две остриета, защото\nимаше причина за разпадането на Съветския съюз, а Русия пресъздаваща имиджа му, рискува да сподели същата съдба.\nСпоред Владимир Буковски, дисидент, прекарал 10 години в руските затвори, преди да бъде пратен в изгнание на Запад през 1976 г, Путин е напълно искрен, когато казва, че разпадането на СССР е било "геополитическа катастрофа".\n"Той не разбира, че разпадането на съветската система бе предопрелено. Ето защо той вярва, че мисията му е да възстанови тази система възможно най-скоро. Той повтаря същите грешки. Иска цялата страна да бъде контролирана от един човек от Кремъл, което ще доведе до катастрофа", категоричен е Буковски.\nРешението на Путин да нахлуе в Крим бе взето бързо и импулсивно от малка група високопоставени негови служители. Това означава, че Путин няма човек, който да го предупреди за дългосрочните последствия от действията му и ще продължи със същата политика, докато сам не ги осъзнае. Това означава, че отношенията със Запада ще останат неблагоприяни, особено що се отнася до това, което той смята за своя "зона на законни интереси".\nНо не можем да кажем, че не сме били предупредени.\nИзточник: Оливър Булау, Би Би Си\nРусия Владимир Путин мечта Съветски съюз Крим


Нешка Робева: Уморена съм! Спирам „шоу“-то, но прокарахме път за бъдещето | Народно дело\nНешка Робева: Уморена съм! Спирам „шоу“-то, но прокарахме път за бъдещето\nЗа новите творчески планове и за това дали слага край на кариерата си, говори пред „Народно дело Седмицата“ легендата на сценичното изкуство Нешка Робева.\nЕто какво смята тя за промените в политическата картина у нас и по света.\n– Госпожо Робева, вярно ли е, че вече окончателно сте решили да сложите точка на Вашия творчески път?\n– Не! Разбира се, че не! Творчеството е заложено у всеки човек. Това е нещо, което е дар от Бога-Творец. То ни е завещано и веднъж открил го, човек се стреми да го съхрани до края на живота си. Но ако ме питате дали слагам край на това, което 16 г. вече правя и наричам шоу само защото така звучи по-разбираемо за младите – да. Спирам. Уморена съм. Трудно ми е да издържам, т.е. финансово да осигурявам танцьорите, с които работя. Прокарахме път. Показахме, че националното ни богатство, което наричаме фолклор, е неизчерпаемо. Че е и може векове да бъде извор на вдъхновение и самочувствие.\n– Нещо за новия спектакъл?\n– Преди няколко месеца шефът на Русенската опера – маестро Найден Тодоров, ми предложи съвместна продукция, стори ми се интересно. Започнала съм да танцувам в Русенската опера, решихме да направим експеримент – да съчетаем фолклор с оперна музика. Народен танц с класически балет. Страшничко е, но мисля, че успяхме. Ние не противопоставяме, ние само показваме красотата и силата на двата жанра, и то с много смях и закачка. Премиерата ни е във Варна на 24 ноември. Лично за мен Варна е свързана с най-силните ми емоционални преживявания и най-значимите ми успехи в спорта. Мисля, че в живота случайности няма, дължа тази последна премиера на варненци. „Търси се Фигаро“ е спектакъл, който носи много смях, положителна енергия и леки ненатрапчиви послания, само за тези, които ще ги забележат.\n– От колко време обмисляте идеята и как избрахте точно този момент?\n– Смятах да прекратя миналата година, когато навършихме 15 г. сценична дейност, но по-голямата част от децата имаха желание да продължат, не ги изоставих… Скоро играхме за последен път „Мистерията Еньовден“ във Варна пред препълнен салон с учители. Беше прекрасно и за зрителите, и за изпълнителите. Поздравих ги и им припомних, че играха този спектакъл за последен път. „Не, госпожо, молим Ви – не.“ Ако искат, могат, но трябва да продължат сами. Хората гледат, радват се, но не съм сигурна знаят ли колко невероятно трудно е да осигуриш издръжката на 25 човека. Само до преди две години бяха 40.\n– Удовлетворена ли сте от продукциите, които направихте и на които цяла България се възхищава?\n– Ако това, което казвате, е истина, значи съм удовлетворена. Правех всичко възможно, за да зарадвам хората, да им дам надежда. Да им напомня, че и в по-тежки от тези времена народът ни е живял и творил… Завещал ни е таланта си, творчеството си, музиката песните и танците си…\n– Остана ли нереализирана идея или несбъдната мечта?\n– О, да! Пълна съм с идеи и съм готова да ги споделя с всеки, който би се наел да ги осъществи. Имам мечта, колкото и абсурдно да звучи на тази възраст, да създам школа за талантливи деца. Знам какво значи талант. знам как се изявява, знам, че един от големите грехове е да погребеш таланта си в земята.\n– Кой беше най-силният спектакъл, в който сте вложили повече, отколкото сте предполагали?\n– Безспорно „Орисия“ и „Бежанци“, но и „Кармен от Факултето“, и „Еньовден“, „Забравени“… Не знам обичам спектаклите, които представяхме, защото те са сътворени с много любов и може би защото разкриват невероятния творчески заряд на децата ни. Те са истинските творци. Без тях не бих успяла да направя всичко това.\n– А кой е любимият Ви спектакъл и защо?\n– Няма родител, който да посочи едно от децата си като любимо. Обичам ги всички. И всеки един от тях ми напомня за децата, с които съм работила. Във всеки един са оставили част от себе си. Както и аз. Имам усещането, че сме се вградили в спектаклите. Че сме оставили част от себе си и за бъдещите поколения.\n– Имаше ли трудности и какви? Помните ли ги?\n– А… как без трудности? При мен това е невъзможно. Трудностите за мен винаги са били предизвикателство. Правили са ме по-силна. Когато прекалено леко ми се удава нещо, изпитвам страх\n– Ще Ви липсва ли работата с трупата и ще продължат ли проектите на „Нешънъл арт“?\n– Една част от работата ще ми липсва и тя е свързана точно с творческия процес. Ще ми липсва работата и усещането,че помагам в изграждането на характерите на млади хора, в изявата на техния талант. Но убедена съм, че част от тях ще поискат да продължат, макар и в по-съкратен състав – ще им помагам с всичко, което е по силите ми.\n– Харесва ли Ви политическата картина, която се развива в момента в страната ни?\n– Не! Тя разкрива едни от най-грозните черти от характера на нашия народ, и по-точно чрез тези, които той избира за свои представители. Ни приемам нито манталитета им, нито липсата на култура, нито начина на поведение. Точно заради това генерал Радев спечели, защото даде заявка за друг тип политик. Даде заявка за устойчивост на убежденията, за широко скроена личност, за стабилно образован човек. Мисля, че той може да поведе народа. Дано не се лъжа.\n– Надежден ли е изборът на българския народ?\n– Да, мисля, че точно това поясних в предишния отговор на въпроса.\n– А на американския народ?\n– Не съм американка, нямам техния манталитет, не мога да говоря от тяхно име.\n– Очаква ли се промяна в световната политическа картина и в каква посока ще е тя, ако я има?\n– Знаете ли, Вие ме надценявате, не съм политолог, а още по-малко специалист по всичко. Има такива в България, с кош да ги ринеш. В това е бедата ни.\n– Какво бихте пожелали на българите днес?\n– Да останат българи. Да помнят, че са наследници на един малък, но героичен народ. И да помнят, че лесни победи няма.\n← Студенти запознават ученици от Варна с техните права\n35 години на сцената: Или Арсений Арсов с историята на една любов →


ДА ПОМОГНЕМ НА БЕЗДОМНИТЕ КУЧЕТА | Начало\nУченици от Първо СУ „Св.Седмочисленици” изработваха благотворително коледни картички. В продължение на седем дни творците направиха над 100 различни картички, които разпространиха в училище. Събраните средства дариха на приюта за бездомни животни в Търговище. В благотворителната акция се включиха около 10 деца от 6 „В” клас с класен ръководител Мариян Хараланов.\n“За нас благотворителността по Коледа се превърна в традиция. Миналата година направихме дарение на ученик, болен от детска церебрална парализа. Сега избрахме да помогнем на бездомните животни.Това е нашият начин да помогнем на бездомните кучета. Всички ние обичаме животните и повечето от нас имаме домашни любимци”, казаха децата.\nПредишнаОбластният управител бе гост на честването за Освобождението на ОмуртагСледващаФИРДЕС СБЪДНА СВОЯТА МЕЧТА


23 ноември 2021 | 21:58\nСтарши треньорът на Борусия Дортмунд Марко Розе заяви, че неговите футболисти ще се опитат да си осигурят място във фазата на елиминациите в Шампионската лига с победа при гостуването си на Спортинг Лисабон в сряда.\n"Винаги играем за победа. Знаем какво означава утрешната среща за нас. Равенството не е опция", каза Розе на пресконференция преди двубоя.\nДортмунд определено ще излезе от група "C" с още една победа над португалския шампион, който преди това победи с 1:0 у дома. Последователни загуби от лидера в групата Аякс остави Дортмунд с равен брой точки със Спортинг (по 6).\n"Определено трябва да спечелим този мач. Ще започнем много, много агресивно с необходимата сила", каза вратарят Грегор Кобел.\nБорусия (Дортмунд) е без наказания бранител Матс Хумелс, докато Дан-Аксел Загаду се завръща в отбора след контузия.


Седмичен хороскоп за зодия Стрелец 16 - 23 януари 2017 година година - AstroData.bg\nСедмичен хороскоп - Стрелец - 16.01.2017 - 23.01.2017 година\nОт вас самите зависи да направите перспективите пред себе си добри. Проявете активност в действията си и ще получите предимства. Условията за бизнес са благоприятни и ще ви подскажат по-добрата стратегия, която, ако я приложите, да успеете. Пред други се открива възможност за започване на работа, където да покажат качества и организираност. Ще получите необходимите ви гаранции /най-често финансови/ за придвижване напред на професионален или бизнес-проект. На част от вас ще им се наложи да работят при променени условия, но с възможност за реализация.\nПовечето от вас ще се чувстват добре, привличайки добрите сили на своя страна. Оглеждайки се в очите на другите, ще откривате, че изглеждате свежи, в добро здраве и с повишена сексуалност. Няма да ви липсват пари и този факт ще направи живота ви по-лек. Разберете още сега, какво е подготвила Съдбата за вас в личен план. Не се колебайте да прочетете вашия личен годишен хороскоп според датата на раждане за 2017-та година. Разкрийте тайните на зодиака и бъдете винаги една крачка пред останалите!


Sebamed течност за измиване на лице и тяло от Monami.BG -6129\nБез алкали и сапуни.\n200 16.95 лв.\n300 19.70 лв.\n1000 49.95 лв.\nSebamed течност за лице и тяло е продукт за чувствителна и деликатна кожа. Не съдържа сапун и акали. Изключително нежната, формула без сапуни осигурява защита и мекота на чувствителната кожа. Sebamed течност за лице и тяло осигурява мекота на кожата заедно със чистота и свежест. Киселинноста от PH 5.5 подпомага изграждането и запазва киселинната обвивка на кожата, и естествената защита срещу сухота, раздразнение, алергени, както и срещу вредни причинители като бактерии и гъбички.\nПодходящ за чувствителна кожа с непоносимост към сапун, за ежедневно измиване и душ.\nНачин на употреба: Поставете малко количество от Sebamed течност за лице и тяло на ръцете си и втривайте по предварително намокрената кожа. Изплакнете обилно с вода. За изключително нежно почистване на лицето и тялото.\nВ MonAmi.bg може да намерите голямо разнообразие от продукти с марката Sebamed. Част от тях ще откриете в категорията Почистващи. Sebamed течност за измиване на лице и тяло, както и всички продукти на Sebamed, които се предлагат в този онлайн магазин са с гарантиран произход и доказано качество. За да Ви гарантираме качеството, което търсите продуктите на Sebamed, в това число и Sebamed течност за измиване на лице и тяло се закупуват само от оторизираните вносители.\nАко имате нужда от допълнителна консултация за Sebamed течност за измиване на лице и тяло, можете да се свържете с нас по телефон или скайп.\nМожете да поръчате Sebamed течност за измиване на лице и тяло в онлайн магазин MonAmi.bg по скайп, телефон или директно, чрез формата за пазаруване в сайта.


БНТ излъчва Световното по БНТ1 HD само за една частна мрежа! с онлайн видео и снимки\nБНТ излъчва Световното по БНТ1 HD само за една частна мрежа!\nРЕШЕНИЕ НА УПРАВИТЕЛНИЯ СЪВЕТ на БНТ от заседанието, проведено на 28.04.2010 г.\nУправителният съвет дава съгласие да бъде сключен договор с Кейбълтел&Евроком за съвместно осъществяване на медиен проект „Световното първенство по футбол 2010 в HDTV” при следните параметри:\nЗадължения на БНТ:\n– Да предостави сигнал в HD формат от мачовете от Световното първенство по футбол 2010 ЮАР;\n– Да предостави възможност за рекламиране на този проект в програмата на БНТ1;\nЗадължения на Кейбълтел&Евроком:\n– Да заплати допълнителната стойност, която възниква при заявяване на HD сигнал вместо SD сигнал, към лицензодателя на правата за Световното първество по футбол 2010 ЮАР.\n– Безвъзмездно да предостави оборудването необходимо за приемане на HD сигнал в техническата апаратна на БНТ, което след приключване на проекта „Световно първенство по футбол 2010 в HDTV“ ще остане собственост на БНТ.\n– Да заплати договорения пакет за реклама по БНТ 1.\n– Да предостави за мониторингови нужди на БНТ във връзка с проекта физическа свързаност и сигнал към сградата на ул. „Сан Стефано” с безвъзмезден договор за срок от 12 месеца, като част от договорните отношения по проекта;\n– Да излъчва програмата на „БНТ 1” в HDTV формат в нейната програмна цялост, без да извършва каквито и да е промени или прекъсвания на нейното съдържание.\nКЪДЕ Е ПАРАДОКСЪТ?\nЧл. 6. (Доп. – ДВ, бр. 79 от 2000 г., доп. – ДВ, бр. 93 от 2005 г., изм. – ДВ, бр. 12 от 2010 г.) (1) Доставчиците на медийни услуги са обществени и търговски.\nОт съществуващата информация става ясно, че едва ли не „Евроком“ и „Кейбълтел“, от днес рекламиращи се под ново име „blizoo“ заплащат създаването на HD канал на БНТ1. Заплащат, най-вече, чрез закупуване на техника – която след това си остава у БНТ!\nНо кярът на компанията е, че само те ще излъчват Световното в HD формат за своите абонати.\nИ тук идва законът, който казва: „БНТ осигурява медийни услуги за всички граждани на Република България„.\nДали съществува правен парадокс? Дали от БНТ биха се оправдали, че осигуряват сигнал за всички, но в „стандарнтия“ формат SD (small definition – за стари телевизори, както се излъчва и сега).\nИ все пак, фактите са факти – световното ще се излъчва за модерни телевизори – плазми, в HD формат, но само по мрежата на „Кейбълтел“ и „Евроком“ – сега blizoo.\nИнтернет потребители коментират из форумите, че дори парадоксът да влезе в съда, минават няколко месеца до решение, а накрая глобата се плаща от нашите данъци.\nИ накрая, за успокоение на всички: БНТ1 продължава да се излъчва безпллатно за всички телевизори „от стария тип“ – но новият канал БНТ1 HD за съвременни телевизори ще бъде само при един оператор!\nДоживяхме Кво се заяждате? По добре ли е това оборудване да бъде платено от данъкоплатеца? По време на криза никой няма да даде пари за ХД оборудване, при това положение след световното БНТ ще може да иизлъчва в ХД, което ще накара и другите ииграчи(нова и битиви) да инвестират в такова. От това печели потребителя. На мен не ми пречи че някои ще гледат световното в ХД а аз не. Да са живи и здрави! По важното е че се отпушва пътят на ХД телевизията в БГ!\nПубликувано в blizoo БНТ БНТ 1 на 18 май 2010 г.


Салата от капрезе от домати Sun Sun\nТук използваме млади домати Cherokee Purple heirloom, за да балансираме сладостта на Sun Golds с малко киселина и дълбочина на умами, но и други червени чери домати също ще работят добре. Салата Caprese е перфектната лесна рецепта за поддържане, тъй като узрелите домати се нуждаят от много малко украса - само обиколка плодов зехтин, поръсване със сол и черен пипер, ярък босилек и богато прясно сирене ги кара да пеят.\nYieldServes 4 (размер на порцията: 3 унции) By Julia Levy Август 2017 Сладко-солена прасковена глазура карамелизира върху свинското месо, докато се готви до съвършенство в грил тиган. По време на процеса на готвене свинското месо се разпъва свободно, за да се задържи повече топлина, така че месото да стане бързо; разрязването на филето наполовина също му помага да се готви по-бързо и прави обръщането му често по-управляемо.\nКак да го направя Стъпка 1 Загрейте фурната до 375 ° F. Разбъркайте заедно рикота, яйца, 1/4 чаша босилек, 2 чаени лъжички чесън, 1/4 чаена лъжичка сол и 1/4 чаена лъжичка черен пипер. Стъпка 2 Отстранете и изхвърлете семената от една трета от доматите. (Ако доматите са особено засадени или сочни, отстранете семената от половината от доматите.\nАко се притеснявате, че тази хрупкава закуска ще има вкус на риба, успокойте се. Пастата от аншоа просто придава богата дълбочина на умами и добър солен удар. Използваме доста количество прясна мащерка и тук, за още по-пикантни нотки; добавя дървесен, земен вкус, който другите билки просто нямат съвсем. Ако предпочитате да започнете с предварително приготвена царевица, изберете една с малко или никаква подправка и използвайте 8 чаши.\nYieldServes 6 (размер на порцията: 1 купчина) От Джейми Веспа август 2017 г. Ето: изискан нов капрезе, който приканва месен взрив на умами с панчета и ви дава извинение да изразходвате тези сочни праскови. Топло и студено, солено и сладко, кремообразно и хрупкаво - ястието е ода на идеята, че храната не става по-добра от обикновените, пресни съставки, умело изпълнени.\nСалата от сьомга с черешово винегрет\nСьомга, тръпчив черешов сок, екстра върджин зехтин, тъмни листни зеленчуци, едамаме и бадеми са противовъзпалителни храни. Черешовият сок е удобна целогодишна алтернатива, която осигурява същия противовъзпалителен ефект като пресните череши. Консервираната сьомга е друг удобен вариант (особено за опаковане на лесен обяд), осигуряващ много DHA и EPA, които са омега-3 мастни киселини, които не само потискат възпалението, но и увеличават производството на противовъзпалителни съединения.\nЗа първи път опитахме мексиканско-италианско пюре от кесадила с пицадили - кесадила с топена моцарела и сос за потапяне в маринара. Сега се отправяме към Средиземноморието с пълнеж от пържола, фета и маслина кесадила и куп хладно гръцко кисело мляко отгоре. Вместо да наслояваме месо, зеленчуци и сирене вътре в тортилата, ние правим едно пълнене от пържола и зеленчуци, за да спестим време.\nОбщо време 3 часа 16 минути Karen Hatfield сервира това в ресторанта си в Лос Анджелис, Odys & Penelope. Намерете сухи цветя от хибискус на специализирани пазари, латиноамерикански пазари и магазини за здравословни храни. Можете да замените гренадиновия сироп с добър ефект, но Хатфийлд твърди, че сиропът от хибискус най-добре допълва плодовете в това ястие.\nПитани джобове с риба тон и кисели зеленчуци\nМаслиновият бар в супермаркета ви притеснява от богатство, от тапети до мариновани и мариновани салати (наречени giardiniera). Ако не можете да намерите смесена зеленчукова салата там, можете да си направите сами, като кипнете оцет, сол, захар и цели подправки, изсипете зеленчуци и оставете сместа да престои 30 минути.\nРаци, копър и спагети от босилек\nЗа автора Колу Хенри, ракообразните с тестени изделия крещят лятото и извикват спомени за пясък и море. Това ястие съчетава деликатно, сладко месо от раци с анасон, копър, който играе добре заедно за обикновена, лека паста, идеална за по-топлото време. Пресните билки като мента и босилек придават допълнителна яркост и слоеве на вкус.\nКак да го направя Стъпка 1 Подгрейте бройлери; поставете багажника в горно средно положение. Стъпка 2 Загрейте 1 супена лъжица масло в 10-инчов тиган, безопасен за фурна, над средно висок. Добавете моркови и бели части зелен лук; соте 3 минути. Добавете слама, джинджифил и чесън; гответе 3 минути, като разбърквате от време на време. Добавете оцет; гответе 1 минута или докато течността се изпари.\nЧеснов кейл, наденица и доматена паста\nКак да го направим Стъпка 1 Гответе тестени изделия според указанията на опаковката, като пропускате солта и мазнините. Отцедете в гевгир над купа, като резервирате 1 чаша течност за готвене на тестени изделия. Стъпка 2 Загрейте голям тиган над средно висок. Покрийте тигана със спрей за готвене. Добавете наденица; гответе 5 минути или докато покафенеят, като се разбърква, за да се разпадне. Извадете колбаса от тигана.\nYieldServes 8 (размер на сервиране: около 1 чаша) Пълнозърнестите макарони тук биха били вкусен вариант, допълвайки земния вкус на кейла. Освен омекотяването на кейла, бързият бланш помага да се запази дълбокозеления му цвят в пестото, дори когато покрива горещи тестени изделия. Сиренето Пекорино е малко по-остър от Parmigiano-Reggiano, така че стои добре на кейла.\nСалата от краставици, лук и домати\nТази проста, освежаваща комбинация никога няма да излезе от мода, особено в горещите дни. Накисването на нарязания червен лук в студена вода за няколко минути премахва част от острата му хапка, като същевременно го запазва свеж. Напълнете салатата за утрешния обяд, като добавите нахут, нарязани маслини от каламата, рукола и консервирана риба тон.\nБързо печен сос от червен пипер\nYieldServes 12 (размер на сервиране: 2 супени лъжици.) Бързо разбъркване в блендера събира този сос в стил ромеско за секунди. Съставките също са лесни за съхранение за сос в последния момент, който е вкусен на меки рибни филета или обикновени пилешки гърди. Съставки 1/3 чаша цели несолени бадеми 12 унции бутилирани отцедени печени червени чушки 1 супена лъжица зехтин екстра върджин 2 чаени лъжички пушени червен пипер1 унция настърган пармезан Хранителна информация Калории 54 Мазнини 4g Сатфат 1g Немазни 3g Протеин 2g Въглехидрати 3g Фибри 2g Холестерол 0.\nОгнено печена супа от домати и босилек\nСтъпка 1 Загрейте олио в голяма холандска фурна над средно висока. Добавете лук; соте 3 минути. Добавете 1/4 чаена лъжичка сол, натрошен червен пипер и чесън; гответе 1 минута. Разбъркайте доматеното пюре; гответе 1 минута. Добавете запас, разкъсани листа босилек и домати; оставете да къкри. Гответе 8 минути. Разбъркайте с останалата 1/4 чаена лъжичка сол, захар и прясно смлян черен пипер.\nYieldServes 4 (размер на порцията: 2 унции пържола и около 1 1/2 чаши салата) Лятна класика се навежда до есента с печени тиквени тикви, сладки сушени червени боровинки и пресен розмарин. Намерете белен, нарязан на кубчета пресен тиквен орех в секцията за продукти. Можете да добавите натрошено козе сирене или фета за синьото сирене и орехи или пекани за лешниците.\nКнедли с пиле и гъби с Bok Choy\nКак да го направя Етап 1 Премахване произтича от гъби; изхвърлете или резервирайте за направа на запаси. Нарежете на ситно шапки гъби. Стъпка 2 Загрейте голям тиган над средно висок. Добавете олио; вихър за палто. Добавете гъби, праз, джинджифил и чесън; гответе, докато празът омекне и гъбната течност се изпари, около 7 минути. Охладете 10 минути.\nХвърляне на карфиол-кускус\nЗагрейте фурната до 450 ° F. Гответе кускус според указанията на опаковката; готино. Подредете цветните цветни цветя върху тиган; печете при 450 ° F за 11 минути. Комбинирайте кускус, карфиол, магданоз, зелен лук, копър, кедрови ядки, лимонов сок, зехтин и сол.\nБял чедър и бекон Ризото\nСтъпка 2 Гответе сланина в холандска фурна в продължение на 4 минути или докато стане хрупкава. Извадете от тигана; рушат се. Добавете лук; соте 4 минути. Добавете ориз; гответе 1 минута, като разбърквате, за да покриете. Добавете вино; гответе 2 минути или докато течността се абсорбира, като често се разбърква. Разбъркайте 1 1/2 чаши запас; гответе 4 минути или докато течността почти се абсорбира, като често се разбърква.


Хороскоп за събота - 6 октомври - DC news\nАстро-нумерологична прогноза за 4.07.2020 г. - преди 12 мин\nХороскоп за събота – 6 октомври\nМоментът не е подходящ за решаване на финансови въпроси, подписване на договори и сключване на сделки. Бъдете внимателни с новите хора, които се появяват във вашето обкръжение. Те ще са ненадеждни партньори, а вашата или тяхната непредпазливост ще ви излезе доста скъпо. Избягвайте празните разговори, които само ще ви натоварят излишно. Вечерта прекарайте с най-близките си приятели или в тесен семеен кръг.\nДнес сте настроени позитивно и ще заразявате околните със своя ентусиазъм. Все пак не си поставяйте непосилни задачи, не може да оправите света за един ден. Търсете сфера, в която да вложите парите си или нови контакти с партньори, които ще стабилизират доходите ви в бъдещ период. Не планирайте никакви пътувания за момента. Затова пък с удоволствие се наслаждавай-те на домашния комфорт.


Всеки има право да живее – Калина Паскалева\nНачало / ВАЖНО ЗА ДЕНЯ / Всеки има право да живее\nТова е днешният призив в ОТВЪД ГРАНИЦИ ПРЕЗ ПОГЛЕДА НА ИТАЛИЯ.\nПолучих писмо с разказ от българин, живеещ в Италия и пряк наблюдател на епидемията COVID-19, взела вече над десет хиляди жертви в целия свят.\n“Преди повече от месец италианският премиер беше казал:\n“- Не ни карайте да избираме кой да живее и кой не.”\nИ докато тези думи вече изчезнаха от съзнанието ви, в Италия всички крематориуми са препълнени като след всяко кремирано тяло мигновено мястото му заема друго. Не съм чул някой да обвинява италианското правителство за мерките, които взима за да предпази народа. Самодисциплината надделява над паниката и абсолютно всички спазват наложените правила и предпазни мерки, защото тук една защитна маска е равна на няколко спасени човешки живота, а не на няколко лайка в повече в социалните мрежи, нали така е модерно. Докато вие си стоите вкъщи с телефона в ръка, чудейки се защо едни излизат навън, а вие не, плюете всички за всичко и призовавате хората да направят някое добро дело - нали в България така се прави, то за италианците това е чудесна възможност да си останат по домовете със семействата си. “Ще си направим една хубава пица и сладкиши” - ми казват хората тук. Остават си вкъщи, защото така е правилно, защото така помагат и на другите. Според вас, когато една известна личност или компания дарява средства за пострадалите, почти винаги е скрита реклама.\n“Разделени, но заедно” - всички италианци обичат футбола, но сега пренебрегват пристрастията си и се обединяват в името на една кауза. Знаят, че за да победят трябва да са сплотени и силни.\nПреди няколко дни едно момче ми спомена:\n“- Много ми е мъчно за дядо от няколко седмици не съм го виждал.”\nВ този момент осъзнах как Италия се е променила. Хората са станали по-добри и ценят най-важните неща в живота. Даже вече не се говори за предишните проблеми - като например емигрантите, които заливат цялата страна или пък цената на бензина - всичко остана на заден план. Говорил съм с много италианци какво мислят за вируса и за цялата ситуация.\n“- Ще се справим сигурни сме” - отговарят ми, както винаги горди и решителни.\nАз също съм сигурен, че те ще се справят.\nП.С: Снимката е изпратена от разказвача.\nПредишен ВИРУСЪТ ХОДИ С КРАКАТА НИ, КОЛКОТО ПОВЕЧЕ ОСТАВАТЕ ВКЪЩИ, ТОЛКОВА ПОВЕЧЕ ИЗБЯГВАТЕ ЗАРАЗЯВАНЕТО\nСледващa ПРОМЕНИ ЛИ НИ ПАНДЕМИЯТА COVID-19